ግብጽ በአንድ ቀን ብቻ ከ1 ሺህ 500 በላይ ሰዎች በኮሮናቫይረስ መያዛቸውን አረጋገጠች፡፡
ባሕር ዳር፡ ሰኔ 06/2012 ዓ.ም (አብመድ) በግብጽ በአንድ ቀን 1 ሺህ 577 ሰዎች በኮሮናቫይረስ መያዛቸው ተረጋግጧል፤ የተጨማሪ 45 ሰዎች ሕይወትም አልፏል፡፡የግብጽ የጤና ሚኒስቴር እንዳስታወቀው በሀገሪቱ በኮሮናቫይረስ የተያዙ ሰዎች ቁጥር 41 ሺህ 303 ደርሷል፡፡ በሀገሪቱ በኮሮናቫይረስ ምክንያት የሞቱ ሰዎች ቁጥር ወደ 1 ሺ 422 ማሻቀቡም ተረጋግጧል፡፡ 417 ሰዎች በአዲስ ማገገማቸውን ተከትሎም ከበሽታው ያገገሙ ግብጻውያን ቁጥር ወደ 11 ሺህ 108 ከፍ ብሏል፡፡ ግብጽ እስከ ዛሬ ድረስ 135 ሺህ ሰዎችን መርምራ ነው በ41 ሺህ 303 ሰዎች ላይ ቫይረሱን ያገኘችው።ከመጋቢት ሦስተኛ ሳምንት ጀምሮ ለዘጠኝ ሰዓታት የሚቆይ የሌሊት የእንቅስቃሴ ገደብ ጥላ የቆየችው ግብጽ ከሰሞኑ የእንቅስቃሴ ገደቡን ወደ ስምንት ሰዓታት ልትቀንስ መሆኑንም አስውቃለች፡፡ ቫይረሱን መከላከል ያልቻለችው ግብጽ አብሮ የመኖር አማራጭን በመከተል ወደ እንቅስቃሴ ልትመለስ ማሰቧም ተመላክቷል፡፡በቱሪዝም ዘርፍ ምጣኔ ሀብቷን የምትደጉመው ሀገሪቱ ዓለማቀፍ በረራዎች ከሰኔ 24/2012 ዓ.ም ጀምሮ እንዲፈቀዱ ማቀዷም ታውቋል፡፡ ከ200 በላይ ሆቴሎች ለሀገር ውስጥ ደንበኞቻቸው በግማሽ አቅማቸው አግልግሎት እንዲሰጡ መፍቀዷም ታውቋል፡፡ ሆቴሎቹ አገልግሎት እንዲሰጡ የተደረገው አስፈላጊው የጥንቃቄ የብቃት ማረጋገጫ የምሥክር ወረቀት ከተሰጣቸው በኋላ እንደሆነም ታውቋል፡፡ምንጭ፡- ሲ ጂ ቲ ኤንበአብርሃም በዕውቀት